જમ્મૂ-કાશ્મીરમાં સૈન્ય અને આતંકવાદીઓ વચ્ચે થયેલી મુઠભેડમાં બે આતંકવાદીઓના મોત થયા છે. સૈન્ય અને આતંકવાદીઓ વચ્ચે મુઠભેડ કાશ્મીરના પુલવામા જિલ્લામાં થઈ. શનિવારે સવારે સુરક્ષાદળોને સૂચના મળી હતી કે, તિક્કેન વિસ્તારમાં કેટલાક આતંકવાદીઓ સંતાયેલા છે. આથી, તરત જ રાષ્ટ્રીય રાયફલ્સ અને CRPF તેમજ સ્પેશિયલ ઓપરેશન ગ્રુપની ટીમો સ્થળ પર પહોંચી ગઈ હતી. સુરક્ષા દળોને જોતા જ આતંકવાદીઓએ ફાયરિંગ શરૂ કરી દીધુ હતુ, આથી પોતાના બચાવમાં સૈન્યએ જવાબી હુમલો કરતા બંને આતંકવાદીઓ માર્યા ગયા હતા.